钦定古今图书集成/明伦汇编/氏族典/第174卷 > 钱时
## 钦定古今图书集成/明伦汇编/氏族典/第174卷 > 钱时

按《宋史杨简传》：“简门人钱时，字子是，淳安人。幼奇伟
不群，读书不为世儒之习。以《易》冠漕司，既而绝意科
举，究明理学。江东提刑袁甫作象山书院，招主讲席，
学者兴起，政事多所裨益。郡守及新安、绍兴守皆厚
礼延请，开讲郡庠。其学大抵发明人心，论议宏伟，指
擿痛决，闻者皆有得焉。丞相乔行简知其贤，特荐之”
朝，授秘阁校勘。未几，出佐浙东仓幕，太史李心传奏
召史馆检阅。转对，敷陈剀切，皆圣贤之精微。旋以国
史宏纲未毕求去，授江东帅属，归。其书有“《周易释传》
《尚书演义》《学诗管见》《春秋大旨》《四书管见》《两汉笔记》
《蜀阜集》《冠昏记》《百行冠冕集》。”宝祐间，守季镛祠于学。